Samylų herbas

Samylų herbas – pagrindinis Samylų kaimo ir Samylų seniūnijos (Kauno rajono savivaldybė) heraldikos atributas.

 Aprašas 

Herbo skydo sidabriniame lauke susiviję žali pušis ir ąžuolas, augantys iš žalios papėdės.

 Simbolika 

Svarstant herbo motyvus buvo prieita vieningos nuomonės, kad reikia pavaizduoti retą, bene vienintelį šalyje gamtos paminklą – Dubravos medžius „dvynius“,Augalai herbuose: nuo ąžuolo gilių iki apynių suaugusius, susivijusius ąžuolą ir pušį. Legenda teigia, kad ąžuolas pamilo pušį ir glaudėsi prie jos liekno kamieno, kol medžiai apsivijo vienas kitą.

Simbolių kalboje ąžuolas – tvirtumo, jėgos, o pušis – gyvybės, sėkmės išraiška.Samylų herbas. Krs.lt (tikrinta 2025-12-08).

 Istorija 

Herbą 2009 m. kovo 23 d. dekretu Nr. 1K-1747 patvirtino prezidentas Valdas Adamkus. Herbo etalono autorius – dailininkas Rolandas Rimkūnas.

 Šaltiniai 

Kategorija:Samylai
Kategorija:2009 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos kaimų herbai